Vydūno viršūnė

Vydūno viršūnė – viršukalnė Pamyre, Tadžikijoje. Aukštis 4670 m. Viršūnė stūkso Šachdaros kalnagūbrio pietinėje atšakoje, Piandžo upės slėnio šlaite, 6 km nuo Afganistano ir 60 km nuo Pakistano. Viršūnė yra Tadžikijos Respublikos Kalnų Badakšano autonominėje srityje, Iškašimo rajone. Nuo jos atsiveria įspūdingi vaizdai į Hindukušą.

Pirmas įkopimas 
Pirmą kartą įkopta ekspedicijos „Pamyras 2018“ metu. Ekspedicija skirta Lietuvos valstybės atkūrimo šimtmečiui ir Vydūno metams pažymėti. 25 dalyviai, vadovaujami vienos iš grupių vadovo Vytauto Gaučio rugpjūčio 22 d. įkopė į bevardę 4670 metrų aukščio viršūnę ir pavadino ją Vydūno vardu. Ekspedicijos vadovas Algimantas Jucevičius.

Ekspedicijos dalyviai įkopę į viršūnę (abėcėlės tvarka):

 Elmoras Adakauskas
 Evaldas Andrijūnas
 Irena Andriukaitienė
 Dalia Bogatko
 Rytis Bulota
 Sandra Buzaitė
 Vytautas Gaučys
 Alenas Godliauskas
 Deividas Grabauskas
 Austė Grigaitė
 Zenonas Grigas
 Vaidotas Grigas
 Marius Grinevičius
 Andrej Jarmolajev
 Ela Jarmolajev
 Danutė Laužikienė
 Jurgita Marmaitė – Gaulienė
 Bronislovas Matelis
 Saulius Padegimas
 Džiuljeta Pužaitė
 Ramūnas Raila
 Liuda Ruseckaja
 Gintaras Sviderskis
 Naglis Šulija
 Augustinas Algirdas Šulija

Tadžikijos kalnai
Pamyras